### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

I løbet af sommeren 2021 har Århus Stiftstidende igen kunne afdække, hvor skidt det står til med forholdene på de offentlige tilgængelige toiletter i den centrale del af Århus. Dette er til trods for, at det private firma AFA JCDecaux A/S har opgaven med at sikre rengøring og vedligehold af toiletterne mod at firmaet kan tjene penge på at annoncere på toiletbygningerne. Det ser imidlertid ud til, at AFA JCDecaux er mere interesseret i den sidste del og knap så meget interesseret i den første del.

I Dansk Folkeparti ønsker vi at kommunens borgere samt gæster fra nær og fjern skal have adgang til velfungerende og rene toiletter når de færdes i [adresse] andenstørste by. Alt andet manglede da bare.

Dansk Folkeparti foreslår derfor, at det undersøges, hvorvidt den del af kontrakten med AFA JCDecaux som omhandler toiletterne, kan opsiges. Dette vil skulle ske med henvisning til den langvarige og vedvarende misvedligeholdelse af kontrakten angående vedligeholdelse og rengøring som Århus Kommune har stået model til i årevis.

I stedet bør drift og rengøring af toiletterne udbydes på ny til en leverandør, som har interesse i at leve op til de aftaler, som indgås med Århus Kommune. Hertil iværksættes desuden et udbud for annonceringen på toiletbygningerne, hvor indtægterne herfra vil kunne bruges på rengøring og vedligeholdelse.

Kontaktperson fra partiet: Leif Nørgaard

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.